hotchpotch/miracl-hf-unified huggingface dataset:
জ্যাক এ্যাণ্ড দ্যা নেভার ল্যাণ্ড পাইরেটস্
জ্যাক এ্যাণ্ড দ্যা নেভার ল্যাণ্ড পাইরেটস যুক্তরাষ্ট্রে জনপ্রিয় টিভি ধারাবাহিক এটি প্রথমে ডিজনি চ্যানেলে সম্প্রচার কারা হয়। এই ধারাবাহিক শিশুদের মধ্য খুবই জনপ্রিয়। বর্তমানে এটির ৪র্থ মৌসুম চলছে যার প্রিমিয়ার হয় ১৪ সেপ্টেম্বর, ২০১৫।
জ্যাক এ্যাণ্ড দ্যা নেভার ল্যাণ্ড পাইরেটস্ জ্যাককে কেন্দ্র করে শুরু হয়েছিলো। জ্যাক ও তার বন্ধুরা নেভার ল্যাণ্ডে নতুন কোন জিনিস আবিষ্কার করে ক্যাপ্টেন হুক সেগুলো চুরি করত তারপর জ্যাক এবং তার সাথীরা ক্যাপ্টেন হুকের কাছ থেকে ওসব জিনিস ছিনিয়ে আনত।
লাভ এক্সপ্রেস
লাভ এক্সপ্রেস হল ভারত এর একটি বাংলা ভাষার চলচ্চিত্র।চলচ্চিত্রটি ৯ সেপ্টেম্বর ২০১৬ সালে মুক্তি পাবে।এই চলচ্চিত্রের পরিচালক হলেন রাজীব কুমার।চলচ্চিত্রটিতে শ্রেষ্ঠাংশে অভিনয় করেছেন দেব (অভিনেতা),নুসরাত জাহান।জিৎ গাঙ্গুলি চলচ্চিত্রটির গান গুলিতে সুর দিয়েছেন।
চলচ্চিত্রটি ৯ ই সেপ্টেম্বর ২০১৬ সালে মুক্তি হয়।এটি মোট ১৭২ টি প্রেক্ষাগৃহে মুক্তি পায়।পরে এই সংখ্যা বেড়ে হয় ১৮০ ।চলচ্চিত্রটি দ্বিতীয় সপ্তাহে ১৫৮ টি প্রেক্ষাগৃহে চলছে।
চলচ্চিত্রটি প্রথম দিনেই ₹৫৫ থেকে ₹৬০ লক্ষ টাকা আয় করেছে।দুই দিনে চলচ্চিত্রের মোট আয় ₹ ১ কোটির বেশি হয়।প্রথম সপ্তাহে মোট আয় হয়েছে ₹৩.২৫ কোটি টাকা।
মুণ্ডেশ্বরী নদী
মুণ্ডেশ্বরী নদী হল পশ্চিমবঙ্গ-এর একটি নদী। এই নদীটি হল দামোদর নদ এর প্রধান শাখা নদী। বর্ষার মরশুমে দুর্গাপুর ব্যারেজ থেকে জল ছাড়া হলে ২,০০০ কিউসেক মিটার/সেকেন্ড বা ৭০,০০০ কিউবিক ফুট/সেকেণ্ড পর্যন্ত জলের প্রবাহ এই নদী নিরাপদে বইতে পারে। কিন্তু এর থেকেও বেশি জল এই নদীতে প্রবেশ করলে দু'কূল ছাপিয়ে গিয়ে বন্যা পরিস্থিতির সৃষ্টি হয়। বিশেষ করে হাওড়া, পূর্ব মেদিনীপুর ও হুগলি জেলার বহু অংশ এর ফলে বন্যাকবলিত হয়ে পড়ে।
১৯১৪ সালের আগে নদী একটি ছোট নদী ছিল। কিন্তু ১৯১৪ সালে দামোদর নদ এর বন্যায় দামোদর নদ তার মূল প্রবাহ খাত ছেড়ে রায়না ব্লকের শ্রীরামপুর গ্রামে মুণ্ডেশ্বরী নদীর সঙ্গে যুক্ত হয়। ফলে দামোদর এইভাবে দ্বিধাবিভক্ত হয়ে তার একটি স্রোত মুণ্ডেশ্বরীর নদী খাতে প্রবাহিত হতে শুরু করলে এই নদী পূর্বের তুলনায় অপেক্ষাকৃত বড় নদীতে পরিণত হয়।
দৈর্ঘ্য সংকোচন
চিরায়ত পদার্থবিদ্যার মতে বস্তুর সাপেক্ষে পর্যবেক্ষকের বেগ যাই হোক না কেন সকল পর্যবেক্ষকের নিকট বস্তুর দৈর্ঘ্য সমান বা অভিন্ন থাকে।কিন্তু আপেক্ষিক তত্ত্ব অনুসারে গতির সাথে বস্তুর দৈর্ঘ্যর পরিবর্তন ঘটে।
কোন পর্যবেক্ষকের সাপেক্ষে গতিশীল বস্তুর দৈর্ঘ্য ঐ পর্যবেক্ষকের সাপেক্ষে নিশ্চল অবস্থায় ঐ একই বস্তুর দৈর্ঘ্যের চেয়ে ছোট হয়, এই প্রভাবকে দৈর্ঘ্য সংকোচন বলা হয়।
যদি পর্যবেক্ষকের সাপেক্ষে গতিশীল কোনো বস্তুর দৈর্ঘ্য হয় L এবং যদি ঐ পর্যবেক্ষকের সাপেক্ষে নিশ্চল অবস্থায় একই বস্তুর দৈর্ঘ্য হয় L1,তাহলে L সব সময় L1 এর চেয়ে ছোট হবে।
অর্ধায়ু
অর্ধায়ু বলতে বুঝায় কোন পদার্থের মোট পরমানুর অর্ধেক পরিমাণ ভেঙ্গে যাওয়ার সময়কালকে।
যে সময়ে কোন তেজস্ক্রিয় পদার্থের মোট পরমাণুর ঠিক অর্ধেক পরিমাণ ভেঙ্গে যায় তাকে ঐ পদার্থের অর্ধায়ু বলে। অর্থ্যাত্, যে সময় কোন তেজস্ক্রিয় পদার্থের 'N' সংখ্যক অনু ভেঙ্গে N/2 সংখ্যক হয়, সেই সময় হলো অর্ধায়ু। অর্ধায়ুকে t দিয়ে প্রকাশ করা হয়।
ময়ূরাক্ষী নদী
ময়ূরাক্ষী নদী হল ভারতের পূর্বাঞ্চলীয় রাজ্য ঝাড়খন্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী। নদীটি দামোদর নদ পরিকল্পনা ( D.V.C ) ব্যবস্থার অন্তর্গত। নদীটির মোট দৈর্ঘ্য ২৫০ কিলোমিটার।
"ময়ূরাক্ষী" শব্দের অর্থ হল ময়ূরের চোখ।
এই নদীটির অনেক গুলি ছোট বড় উপনদী রয়েছে; যেগুলো এই নদীটির জলের প্রধান উৎস।
ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খন্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।
নদীটি অতীতে বহু ভয়ঙ্কর বন্যা ঘটিয়েছে। কিন্তু বন্যা নিয়ন্ত্রণের জন্য নদীটিতে দুটি বাঁধ দেওয়া হয়েছে। এই বাঁধ দুটি হল ম্যাসেনজার বাঁধ ও টিলপাড়া ব্যারেজ। এই দুটি বাঁধ নির্মাণের পর নদীটির বন্যা নিয়ন্ত্রন হয়েছে।,
গতিপথ
নিউক্লাইড
নিউক্লাইড বলতে বুঝায় একই ধরণের নিউক্লীয় প্রজাতিভূক্ত নিউক্লিয়াসকে।
দুটি নিউক্লিয়াসের প্রোটন সংখ্যা Z এবং নিউট্রন সংখ্যা N যদি অভিন্ন হয়, তাহলে তারা একই নিউক্লীয় প্রজাতির অন্তর্ভুক্ত হয়। এই ধরণের একই নিউক্লীয় প্রজাতিকেই বলা হয় "নিউক্লাইড"। একটি নিউক্লাইডকে তার রাসায়নিক সংকেত এবং রাসায়নিক সংকেত এর শির সংখ্যা (A=Z+N) দ্বারা শনাক্ত করা হয়।
১৯৪৭ সালে বিজ্ঞানী ট্রুম্যান পি. কোমান প্রথম এই "নিউক্লাইড" শব্দটি ব্যবহার করেন।
থমসন পরমাণু মডেল
থমসন পরমাণু মডেল বলতে বুঝায় বিজ্ঞানী জে জে থমসন কর্তৃক পদার্থের পরমাণু সম্পর্কিত ধারণাটিকে।
১৮৯৮ সালে বিজ্ঞানী জে জে থমসন যে কিশমিশ পুডিং মডেল প্রস্তাব করেন তাতে তিনি বলেন যে, পুডিংয়ের ভিতরে কিশমিশ যেমন বিক্ষিপ্ত ভাবে ছড়িয়ে থাকে পরমাণুতে ঠিক তেমনি নিরবিচ্ছিন্ন ভাবে বন্টিত ধনাত্মক আধানের মধ্যে ইলেকট্রন ছড়িয়ে আছে। দেশজভাবে এ মডেলকে তরমুজ মডেল বলা যেতে পারে। তরমুজের রসালো অংশকে যদি ধনাত্মক আধান বিবেচনা করা হয় এবং তরমুজের বিচিকে যদি ঋনাত্মক আধানযুক্ত ইলেকট্রন মনে করা হয় তাহলে তরমুজের রসালো অংশের মধ্যে এর বীচিগুলো বিক্ষিপ্তভাবে ছড়িয়ে থাকাকে থমসন পরমাণু মডেলের সাথে তুলনা করা যেতে পারে। থমসন বলেছিলেন যে ইলেকট্রন গুলোর মধ্যে তড়িত মিথস্ক্রিয়ার দরুন এরা এক আ্যঙ্গস্ট্রম পর্যা্যের ব্যাসার্ধের কল্পিত গোলাকৃতি পরমাণুর ভিতর সুবিন্যস্ত থাকে।
আবু সাইয়ীদ
আবু সাইয়ীদ (জন্মঃ ১ আগস্ট ১৯৬২) হলেন একজন বাংলাদেশী চলচ্চিত্র পরিচালক। তিনি স্বল্পদৈর্ঘ্য চলচ্চিত্র পরিচালনার মাধ্যমে তার কর্মজীবন শুরু করেন। তার পরিচালিত প্রথম পূর্ণদৈর্ঘ্য চলচ্চিত্র কিত্তনখোলা। তিনি স্বল্পদৈর্ঘ্য ও পূর্ণদৈর্ঘ্য দুই ধরনের চলচ্চিত্র নির্মাণ করে সফলতা অর্জন করেন। চলচ্চিত্রে অবদানের জন্য তিনি তিনবার বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন। এছাড়াও চারটি আন্তর্জাতিক চলচ্চিত্র উৎসবে পুরস্কার পেয়েছে তার কয়েকটি চলচ্চিত্র।
আবু সাইয়ীদ ১৯৬২ সালের ১ আগস্ট বাংলাদেশের সাতক্ষীরা জেলায় জন্মগ্রহণ করেন। তার পৈতৃক নিবাস বগুড়া জেলার ধুনট থানার ভাণ্ডারবাড়ী গ্রামে।
আবু সাইয়ীদ ১৯৮৮ সালে স্বল্পদৈর্ঘ্য চলচ্চিত্র "আবর্তন" নির্মাণের মাধ্যমে চলচ্চিত্র পরিচালনা শুরু করেন। চলচ্চিত্রটি বাংলাদেশ সরকার প্রদত্ত জাতীয় চলচ্চিত্র পুরস্কারে শ্রেষ্ঠ স্বল্পদৈর্ঘ্য চলচ্চিত্রের পুরস্কার অর্জন করে। ১৯৯২ সালে তিনি নির্মাণ করেন আরেকটি স্বল্পদৈর্ঘ্য চলচ্চিত্র "ধূসর যাত্রা"। এই চলচ্চিত্র পরিচালনার মাধ্যমে তিনি দ্বিতীয়বারের মত জাতীয় চলচ্চিত্র পুরস্কারে ভূষিত হন। ২০০০ সালে তিনি প্রথম পূর্ণদৈর্ঘ্য চলচ্চিত্র নির্মাণ করেন। সাহিত্যিক সেলিম আল দীনের কাহিনী ও চিত্রনাট্য অবলম্বনে নির্মিত চলচ্চিত্রটির নাম কিত্তনখোলা। এই চলচ্চিত্র পরিচালনার মাধ্যমে তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া ফরিদুর রেজা সাগরের সাথে যৌথভাবে শ্রেষ্ঠ চলচ্চিত্র প্রযোজক এবং সেলিম আল দীনের সাথে যৌথভাবে শ্রেষ্ঠ চিত্রনাট্যকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন। ২০০৪ সালে নির্মাণ করেন শঙ্খনাদ। চলচ্চিত্রটি ২০০৫ সালে ফ্রিবার্গ আন্তর্জাতিক চলচ্চিত্র উৎসব-এ প্রদর্শিত হয় এবং গ্রান্ড প্রিক্স পুরস্কার অর্জন করে। ২০০৬ সালে জনপ্রিয় সাহিত্যিক হুমায়ূন আহমেদ রচিত "জনম জনম" উপন্যাস অবলম্বনে নির্মাণ করেন নিরন্তর। চলচ্চিত্রটি ভারত আন্তর্জাতিক চলচ্চিত্র উৎসব-এ প্রদর্শিত হয় এবং পরিচালক আবু সাইয়ীদ বিশেষ জুরি পুরস্কার অর্জন করেন। এছাড়া একই বছর চলচ্চিত্রটি কেরালা আন্তর্জাতিক চলচ্চিত্র উৎসব-এ প্রদর্শিত হয় এবং তিনি গোল্ডেন ক্রো পীজেন্ট ও ফিপ্রেসি পুরস্কার রজন করেন। ২০০৭ সালে একটি ক্ষুদ্র কমিউনিটিকে ঘিরে গড়ে ওঠা গল্প নিয়ে নির্মাণ করেন বাঁশি। পরের বছর ২০০৮ সালে মহাভারতের একটি ঘটনার ভিত্তিতে নির্মাণ করেন রূপান্তর। ২০১০ সালে বাংলাদেশের ধর্ম, জঙ্গীবাদ, রাজনীতি নিয়ে নির্মাণ করেন অপেক্ষা। ২০১৬ সালে নিজের রচিত কাহিনী নিয়ে নির্মাণ করেন "ড্রেসিং টেবিল"। ইমপ্রেস টেলিফিল্ম এবং তার নিজের প্রযোজিত এই ছায়াছবিতে প্রধান চরিত্রে অভিনয় করেছেন রুহুল ও শিলা।
২৪-২৬ সেপ্টেম্বর ২০১৭ তারিখ পর্যন্ত বাংলাদেশ শিল্পকলা একাডেমির ভাস্কর্য গ্যালারীতে আবু সাইয়ীদ চলন্ত রাস্তার মডেল প্রদর্শনীর আয়োজন করেন।জাতীয় চলচ্চিত্র পুরস্কার
ভিক্টোরিয়া কামিনস্কায়া
ভিক্টোরিয়া কামিনস্কায়া একজন পর্তুগীজ সাঁতারু। তিনি ২০১৬ গ্রীর্ষ্মকালিন অলিম্পিকে মেয়েদের ৪০০ মিটার সাঁতারে অংশ নিচ্ছেন। তিনি ১৯৯৫ সালের ৭ অক্টোবর জন্মগ্রহন করেন।
থান্ডার ক্যাটস্
থান্ডার ক্যাটস্ হলো আমেরিকার একটি জনপ্রিয় টিভি সরিয়াল যেখানে ভিনদেশী মানুষেরা কছুটা বিড়ালের মতন দেখতে। সিরিয়ালটি লিখেছেন টবিন উল্ফ এবং পরিচালনায় টেড উল্ফ এবং জাপানের স্টুডিও স্পাসিফিক পরিচালানা করা হয়। এই অনুষ্ঠানটি প্রকৃত পক্ষে ১৯৮৫ সালে সম্প্রচার করা হতো। চিত্র গ্রহণ ১৯৮৫ থেকে ১৯৮৯ সাল পর্যন্ত চলছিল। চিত্রগহণ শেষে ছবিটির নাম দেয়া হয় থান্ডার ক্যাটস্।
প্রকৃতপক্ষে থান্ডার ক্যাটস্ নাটক জাপানে সম্প্রচার শুরু হয় যখন আমেরিকায় পরিচালনা সম্প্রচার চলছিল। এই নাটক প্রকৃত পক্ষে সম্প্রচার করেছিল রাখিন-বাস পরিচালনায় বর্তমানের টেলি পিকচারস্। ১৯৮৯ সালে লরিমার টেলিপিকচারস্ এবং উইনার ব্রস তাদের সাহায্য করেছিলো।
থান্ডার ক্যাটস্ মূলত একটি ছোট্ট বালক লায়ানোকে কেন্দ্র করে শুরু হয়েছিল। তাদের গ্রহ কোন শুত্রুদের দ্বারা ধ্বংস হলে তাদের গুরুদেব চায়াকা তরয়ালের উত্তরসুরী হিসাবে তাকে তরোয়াল প্রদান করা হয়। সে তার বড় সত্রু মামরাকে পরাজিত করে তারা চিরদিনের মতন মুক্তি পায়।
অহিংসার মূর্তি
অহিংসার মূর্তি ভারতের মহারাষ্ট্র রাজ্যের নাসিকের কাছে মাঙ্গি-টুঙ্গিতে অবস্থিত। এটি বিশ্বের উচ্চতম জৈন মূর্তি। মূর্তিটি প্রথম জৈন তীর্থঙ্কর ঋষভনাথের। এটার উচ্চতা ১০৮ ফুট। জৈনদের পবিত্র পাহাড় মাঙ্গি-টুঙ্গির গায়ে খোদাই করে এই মূর্তিটি নির্মাণ করা হয়েছে। এটি বিশ্বের উচ্চতম জৈন মূর্তি হিসেবে গিনেস বিশ্ব রেকর্ডে নাম নথিভুক্ত করেছে। ২০১৬ সালের ৬ মার্চ বিশ্ব রেকর্ডের শংসাপত্র জ্ঞানিনী জ্ঞানমতী মাতাজি, চন্দনামতী মাতাজি ও স্বামী রবীন্দ্রকীর্তির হাতে তুলে দেওয়া হয়।
জৈন সন্ন্যাসিনী আর্যিকা জ্ঞানমতী মাতাজি ও আর্যিকা চন্দনামতী মাতাজির তত্ত্বাবধানে এই মূর্তিটি নির্মিত হয়েছে। প্রকল্পটির সভাপতি ছিলেন স্বামী রবীন্দ্রকীর্তি। ২০০২ সালে প্রধান সচিব ড. পান্নালাল পাপড়িওয়ালের তত্ত্বাবধানে মূর্তি নির্মাণকার্য শুরু হয়েছিল। নির্মাণকার্য সমাপ্ত হয় ২০১৬ সালের ২৫ জানুয়ারি। অন্যান্য ভক্তেরা ছিলেন প্রধান বাস্তুকার সি. আর. পাটিল, আশিষ নাহাতা ও সচিব সঞ্জয় পাপড়িওয়াল।
১৯৯৬ সালে জ্ঞানমতী মাতাজি এই মূর্তিটি নির্মাণের অণুপ্রেরণা প্রদান করেন। ২০০২ সালে ‘শিলাপূজন’ অনুষ্ঠান সম্পন্ন হয়। পাহাড় খোদাই করতে গিয়ে দশ হাজারেরও বেশি ট্রাকবোঝাই পাথর খোদিত হয়।
মাঙ্গি-টুঙ্গি পাহাড় মহারাষ্ট্রের জৈন সমাজের কাছে পরিচিত চারটি সিদ্ধক্ষেত্রের অন্যতম (অপর তিনটি সিদ্ধক্ষেত্র হল গজপন্থ, কুন্থলগিরি ও মুক্তগিরি)। জৈন সমাজের কাছে এটি একটি তীর্থস্থান। বিশেষত স্থানীয় মারাঠি জৈন ও কন্নড়গা জৈনদের কাছে এটি বিশেষ গুরুত্বপূর্ণ একটি তীর্থস্থান। এই পাহাড়ের চূড়ায় ও পাদদেশে অনেকগুলি জৈন মন্দিরআছে। জৈনরা বিশ্বাস করেন, ৯৯ কোটি জৈন মুনি এই পাহাড়ে মোক্ষ লাভ করেছিলেন।
ঋষভনাথের মূর্তিটি একটি মাত্র পাথর খোদাই করে নির্মাণ করা হয়েছে। এটির উচ্চতা (পাদপীঠ সহ )। ১৮৪০ বর্গফুট এলাকা জুড়ে এই মূর্তিটি অবস্থান করছে। এটি বিশ্বের উচ্চতম জৈন মূর্তি। মূর্তিটি সমুদ্রপৃষ্ঠ থেকে উচ্চতায় বাগলান তালুকের মাঙ্গি-টুঙ্গি পাহাড়ে অবস্থিত। গিনেস বুক অফ ওয়ার্ল্ড রেকর্ডসের আধিকারিকরা মাঙ্গি-টুঙ্গিতে এসেছিলেন এবং মূর্তিটির স্থপতি সি. আর. পাটিলের হাতে বিশ্বের উচ্চতম জৈন মূর্তির শংসাপত্রটি তুলে দিয়েছিলেন।
মহারাষ্ট্রের গ্রামোন্নয়ন মন্ত্রী পঙ্কজা মুন্ডে প্রাথমিকভাবে ১০০ একর জমির উপর মন্দির নির্মাণের জন্য তহবিল মঞ্জুর করেন।
মহারাষ্ট্রের মুখ্যমন্ত্রী এই অঞ্চলের উন্নয়নের জন্য একাধিক প্রকল্পের প্রতিশ্রুতি দিয়েছেন। এগুলি সম্ভবত মহারাষ্ট্র পর্যটন উন্নয়ন পর্ষদ কর্তৃক সম্পাদিত হবে। হারানবারি বাঁধ থেকে জল আনার কিছু সমস্যা ছিল। এই কাজের আনুমানিক ব্যয় নির্ধারিত হয়েছে ।
২০১৬ সালের ১১ ফেব্রুয়ারি থেকে ১৭ ফেব্রুয়ারি তারিখের মধ্যে মাঙ্গি-টুঙ্গিতে এই মূর্তিটির পঞ্চ কল্যাণক প্রতিষ্ঠা মহোৎসব অনুষ্ঠিত হয়। স্থানীয় প্রশাসন তীর্থযাত্রীর সংখ্যা বৃদ্ধির কথা অনুমান করে জায়গাটি পরিমাপ করে।
২০১৬ সালের ১৩ ফেব্রুয়ারি উৎসবের দিনে ভারতীয় জনতা পার্টির সভাপতি অমিত শাহ, মহারাষ্ট্রের মুখ্যমন্ত্রী দেবেন্দ্র ফাড়নবিশ ও গ্রামোন্নয়ন মন্ত্রী পঙ্কজা মুন্ডে উপস্থিত ছিলেন।
প্রায় ৫০০০ ইন্দ্র-ইন্দ্রাণী ও তাঁদের পরিবারের সদস্যেরা পঞ্চ কল্যাণক মহোৎসবের অনুষ্ঠানে অংশগ্রহণ করেন। একশোরও বেশি জৈন মুনি ও আর্যিকা এই অনুষ্ঠানে অংশ নেন।
কিম উ-জিন
কিম উ-জিন (হান্‌গেউল্: 김우진; জন্ম: ২০ জুন, ১৯৯২) দক্ষিণ কোরিয়ার বিশ্বের সাবেক এক নম্বর তীরন্দাজ। ২০১১ সালের বিশ্ব আর্চারি চ্যাম্পিয়নশীপে পুরষদের দলগত বিষয়ে স্বর্ণপদক লাভ করেন। একই প্রতিযোগিতায় ব্যক্তিগত বিষয়েও স্বর্ণপদক পান তিনি। ২০১২ সালে ফিটা আর্চারি বিশ্বকাপেও একই সফলতা পান। তা স্বত্ত্বেও ২০১২ সালের কোরীয় অলিম্পিক দলে ঠাঁই হয়নি তার।
২০১৫ সালে কিমকে পুণরায় কোরিয়ার জাতীয় দলের সদস্যরূপে অন্তর্ভূক্ত করা হয়। এরফলে কোরিয়ার প্রথম পুরুষ হিসেবে ১৯৮৫ সালের পর বিশ্ব আর্চারি চ্যাম্পিয়নশীপে দুইবার শিরোপা বিজয়ের সুযোগ লাভ করেন তিনি। ২০১৬ সালের রিও অলিম্পিকে অংশ নেন। পুরুষদের ব্যক্তিগত বাছাই-পর্বে ৭০০ স্কোর করে বিশ্বরেকর্ড গড়েন তিনি।
লখিমপুর লোকসভা কেন্দ্র
লখিমপুর লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
লখিমপুর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
নোনাডাঙা তথ্যপ্রযুক্তি পার্ক
নোনাডাঙা তথ্যপ্রযুক্তি পার্ক হলো ভারতের পশ্চিমবঙ্গ রাজ্যের পূর্ব কলকাতার একটি তথ্যপ্রযুক্তি বা আইটি পার্ক। এই আইটি পার্কের শিলান্যাস করেন প্রাক্তন মুখ্যমুন্ত্রী বুদ্ধদেব ভট্টাচার্য ২০১০ সালে। এটি পশ্চিমবঙ্গের চতুর্থ তথ্যপ্রযুক্তি পার্ক।
এই তথ্যপ্রযুক্তি পার্কটি ১০ একর জমির উপর গড়ে উঠছে। এতে এখনো বিদ্যুৎ সংযোগ, সড়ক ব্যবস্থা, পানীয় জলের ব্যবস্থার পরিষেবা গড়ে তোলা সম্ভব হয়নি। ফলে এই তথ্যপ্রযুক্তি পার্কটি নির্মীয়মাণ পর্যায় রয়ে গেছে।রোল্ট ইন্ডিয়া, এইচসিএল ও এইচএসবিসি নোনাডাঙা তথ্যপ্রযুক্তি পার্কে জমি নিয়েছে ব্যবসা চালুর জন্য। কিন্তু পরিকাঠামোোর অভাবে এখানে প্রায় ৫০০ কোটি টাকার বিনিয়োগ ও ১২ হাজার কর্ম সংস্থান আটকে আছে।
নিকিতিন ধীর
নিকিতিন ধীর হলেন একজন ভারতীয় অভিনেতা যিনি বলিউডের ছবিতে কাজ করে থাকেন। তিনি মূখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক "যোধা আকবর" দিয়ে চলচ্চিত্রে তাঁর পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি "রেডি" (২০১১), আরবাজ খান-এর একশ্যানধর্মী ছবি "দাবাং ২" এবং রোহিত শেঠী’র একশ্যানধর্মী কমেডি ছবি "চেন্নাই এক্সপ্রেস"সহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।
২০০৮ সালে ধীর আশুতোষ গোয়ারিকরের ঐতিহাসিক ছবি "যোধা আকবর" দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমত্কার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার "মিশন ইস্তাম্বুলে" বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন। 
ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি "দাবাং ২"-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেঠির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তাঁর ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।
ইয়ানি মার্কুয়েজ
ইয়ানি মার্কুয়েজ (; জন্ম: ৭ জানুয়ারি ১৯৮৪) হলেন আফোগাদোস দা ইঞ্জাজেইরা পারনাম্বোকো এলাকায় জন্মগ্রহণকারী বিশিষ্ট ব্রাজিলীয় প্রমিলা ক্রীড়াবিদ। আধুনিক পেন্টাথলন বিষয়ে তার সবিশেষ দক্ষতা রয়েছে।
রিও দি জানেইরোতে অনুষ্ঠিত ২০০৬ সালের দক্ষিণ আমেরিকান চ্যাম্পিয়নশীপে স্বর্ণপদক জয় করেন। একই স্থানে ২০০৭ সালে প্যান আমেরিকান গেমসেও একই শিরোপা পান। এরফলে তিনি জাতীয়ভাবে পরিচিতি লাভ করেন। এছাড়াও, ব্রাজিলের সাধারণ জনসাধারণের কাছে এ ক্রীড়ার উপযোগীতা তুলে ধরার ক্ষেত্রে সক্ষমতা দেখান।
২০১০ সালে এ স্তরের ক্রীড়ায় ব্রাজিলীয় ক্রীড়াবিদদের মধ্যে তার অবস্থান ছিল শীর্ষস্থানীয়। এছাড়াও, ২০১১ সালে বৈশ্বিকভাবে তিনি তৃতীয় স্থানে অবস্থান করেছিলেন। পরের বছর ২০১২ সালের গ্রীষ্মকালীন অলিম্পিকে রৌপ্যপদক জয় করেন। বর্তমানে তিনি ২য় স্থানে রয়েছেন। ২০১২ সালের অলিম্পিক বিজয়ী লিথুয়ানিয়ার লরা আসাদুস্কাইতই কেবল তার তুলনায় শীর্ষস্থানে রয়েছেন।
৩১ জুলাই, ২০১৬ তারিখে ঘোষিত ব্রাজিল দলের অলিম্পিক পতাকা বাহক হিসেবে তাকে মনোনীত করা হয়।
জিন প্রকৌশল
১৯৭২ সালে পল বার্গের রিকম্বিনেন্ট আবিষ্কার করেন ডিএনএ টেকনোলজি বা জেনেটিক ইঞ্জিনিয়ারিং এর । বায়োটেকনোলজি ব্যবহার করে এক কোষ থেকে সুনির্দিষ্ট জিন নিয়ে অন্য কোষে স্থাপন ও কর্মক্ষম করার ক্ষমতাকে জেনেটিক ইঞ্জিনিয়ারিং বলে। 
প্রাণ রসায়ণের সবচেয়ে আধুনিক এ শাখায় জীবনকে সংজ্ঞায়িত করা হয় অণু-পরমাণু পর্যায়ে, একে বলা হয় "The Molecular Logic Of Life"। A-T-C-G এই মাত্র চারটি হরফে লেখা এ বিষয়কে বলা হয় Language of GOD। জেনেটিক ইঞ্জিনিয়ারিং মূলত ট্রান্সজেনিক (উন্নত বৈশিষ্টধারী) উদ্ভিদ ও প্রাণী সৃষ্টিতে কাজ করে। নামের শেষে ইঞ্জিনিয়ারিং যোগ করার কারণ হচ্ছে, জীববিজ্ঞানের কেবলমাত্র এ শাখাটিতেই নিজের ইচ্ছামত ডিজাইন করে একটি প্রাণী সৃষ্টি করা যায়, ডিজাইন করা যায় নিজের পছন্দের ই.কোলাই যে কিনা নিজের কথামত উঠবে বসবে। কাজটা অনেকটা একটা কম্পউটার প্রোগ্রাম ডিজাইন করার মতো।
জেনেটিক ইঞ্জিনিয়ারিং বায়োটেকনোলজির একটি ক্ষুদ্র অংশ। বায়োটেকনলজির অন্যান্য শাখা গুলো হল মাইক্রোবায়োলজি, বায়োকেমিস্ট্রি, বায়োস্ট্যাটিসটিক, ইমিউনোলজি, ওর্গানিক কেমিস্ট্রি, এনজাইমোলজি, ইনসিলিকো (কম্পিউটেশনাল) বায়োলজি, টিস্যু কালচার ইত্যাদি।
বাংলাদেশের এযাবৎকালের সবচেয়ে বড় আবিষ্কার হিসেবে ধরা হয় পাট এবং এর পরজীবী ছত্রাকের জিন নকশা আবিষ্কার।
সোপিতা তানাসান
সোপিতা তানাসান (; জন্মঃ ২৩ ডিসেম্বর ১৯৯৪) হলেন একজন থাই ভার উত্তোলনকারী খেলোয়ার। তিনি ২০১৩ সালে বিশ্ব ভারোত্তোলন প্রতিযোগিতায় মেয়েদের ৬৩ কেজিতে ব্রঞ্জ মেডেল জেতেন। ২০১৬ রিও অলিম্পিকে তিনি ৪৮ কেজি বিভাগে স্বর্ণপদক জয় করেছেন।
শ্রদ্ধা দাস
শ্রদ্ধা দাস একজন ভারতীয় চলচ্চিত্র অভিনেত্রী যিনি তেলুগু, হিন্দি, মালায়ালম, কন্নড এবং বাংলা চলচ্চিত্রে অভিনয় করেছেন।
শ্রদ্ধা দাস বাংলা পিতা-মাতা থেকে মুম্বাই, মহারাষ্ট্র-এ জন্মগ্রহণ করেন। তার বাবা পুরুলিয়ার একজন ব্যবসায়ী, তার মা একজন গৃহিনী। তিনি মুম্বাইতে তাঁর পড়াশোনা সম্পন্ন করেন। শ্রদ্ধা জার্নালিজম বিষয়ে মুম্বাই বিশ্ববিদ্যালয় থেকে গনযোগাযোগ বিষয়ে ডিগ্রি অর্জন করেন। তিনি পড়াশোনা করার সময়েই থিয়েটার এর সাথে যুক্ত ছিলেন।
শ্রদ্ধা দাস ২০০৮ সালে তার প্রথম তেলেগু চলচ্চিত্র অভিষেক ঘটান।
সৈয়দ অহিদুজ্জামান ডায়মন্ড
সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র "নাচোলের রানী" (২০০৬)। তার পরিচালিত অন্যান্য চলচ্চিত্র হল "গঙ্গাযাত্রা" (২০০৯), "অন্তর্ধান" (২০১৩), ও "বাষ্পস্নান" (২০১৬)। "গঙ্গাযাত্রা" চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।
সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কতৃক প্রদত্ত "অতন্দ্র পদক" লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরিনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন "বাষ্পস্নান"। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।
জাতীয় চলচ্চিত্র পুরস্কার
অতন্দ্র পদক
২০১৬ গ্রীষ্মকালীন অলিম্পিকে পদক বিজয়ীদের তালিকা
গ্রীষ্মকালীন অলিম্পিক ২০১৬ অনুষ্ঠিত হচ্ছে ব্রাজিলের রিও দি জেনেরিওতে। এই আয়োজনে বিভিন্ন ইভেন্টে পদক জয়ীদের তালিকাঃ
তাইমুর সাফিন
তাইমুর মারসেলেভিচ সাফিন (; জন্মঃ ৪ আগস্ট ১৯৯২) একজন রাশিয়ান ফয়েল ফেন্সার। ২০১৪ ওয়ার্ল্ড চ্যাম্পিয়নশিপ এবং ২০১৬ রিও অলিম্পিকে তিনি ব্রোঞ্জ মেডেল অর্জন করেন।
সাফিন নয় বছর বয়সে ফেন্সিং খেলা শুরু করেন। দ্রুত মেধার স্বাক্ষর রেখে তিনি ২০০৯ সালে জুনিয়র রাশিয়ান টিমে জায়গা করে নেন। ২০১১ সালে কাজানে অনুষ্ঠিত ইউরোপীয় চ্যাম্পিয়নশীপে তিনি ব্যক্তিগতভাবে ব্রোঞ্জ মেডেল এবং দলীয় ভাবে রৌপ্য পদক জয় করেন। ২০১২ সালে মস্কোয় অনুষ্ঠিত উনিয়র ইউরোপিয়ান চ্যাম্পিয়নশীপে রৌপ্য পদক জয় করেন।
অনীক দত্ত
অনিক দত্ত একজন ভারতীয় বাঙালী চলচ্চিত্র পরিচালক। ২০১২ সালে ভূতের ভবিষ্যৎ চলচ্চিত্র পরিচালনার মধ্য দিয়ে তার পরিচালক জীবন শুরু হয়। এরপর তিনি শীর্ষেন্দু মুখোপাধ্যায়ের উপন্যাস আশ্চর্য প্রদীপ নিয়ে কাজ করেন। তার তৃতীয় পরিচালিত ছবি মেঘনাদবধ রহস্য। অনীক দত্ত ইউনাইটেড ব্যাঙ্ক অব ইন্ডিয়ার প্রতিষ্ঠাতা নরেন্দ্র চন্দ্র দত্তের পৌত্র।
দেওঘর
দেওঘর হল ভারত এর ঝাড়খন্ড রাজ্যের পঞ্চম বৃহত্তম শহর।এটি সাঁতাল পরগনা বিভাগ এর দেওঘর জেলার সদর শহর।
দেওঘর ২৪.৪৮ উত্তর ও ৮৬.৭ পূর্বে অবস্থিত। সমুদ্র সমতল থেকে শহরটি ২২৫ মিটার উচ্চতায় অবস্থিত। এই শহরের পাশ দিয়ে বয়ে গেছে ময়ূরাক্ষী নদী।নদীটি দেওঘর শহরের কাছে ত্রিকূট পাহাড় থেকে উৎপত্তিলাভ করেছে।
২০১১ সালের ভারতের আদম শুমারি তথ্য অনুসারে দেওঘর শহরের জনসংখ্যা হল ২০৩১১৩ জন।এর মধ্যে ১৭.৬ শতাংশ জনসংখ্যা ৬ বছরের কম বয়স্ক।জনসংখ্যার বিচারে এটি ঝাড়খন্ড রাজ্যের পঞ্চম বৃহত্ত শহর।
দোওঘর শহরটি রাঁচি, পাটনা,আসানসোল, কলকাতা ও জমশেদপুর শহরের সঙ্গে সড়ক পথে সরাসরি যুক্ত রয়েছে।এই শহর এর সঙ্গে রাজ্যের বিভিন্ন শহরের সঙ্গে বাস যোগাযোগ রয়েছে।
দেওঘর শহরে দুটি রেল স্টেশন রয়েছে।এই রেল স্টেশন দুটি হল দেওঘর রেল স্টেশন ও বেদ্যনাথধাম রেল স্টেশন। দেওঘর রেল স্টেশন দুমকা ও বৈদনাথধাম রেল স্টেশন জাসিডিহ সঙ্গে যুক্ত।দেওঘর শহরের সঙ্গে রাঁচি,জামশেদপুর, কলকাতা ও পাটনা প্রভৃতি শহরের সঙ্গে রেল যোগাযোগ রয়েছে।
দেওঘর শহরের বিমান যোগাযোগ সম্পন্ন হয় রাঁচি,দুর্গাপুর, কলকাতা ও পাটনা বিমানবন্দরের মাধ্যমে। ঝড়খন্ড সরকার দেওঘর শহরে একটি আন্তর্জাতিক বিমানবন্দর গড়ে তোলার ঘোষনা করেছে।
আসিত কুমার মোদি
আসিত কুমার মোদি (জন্ম ২৪ ডিসেম্বর ১৯৬৬), এছাড়াও হিসাবে পরিচিত আসিত কুমার মোদি একটি ভারতীয় টিভি প্রযোজক, পরিচালক ও প্রতিষ্ঠাতা, নিলা টেলিফীল্ম প্রাইভেট লিমিটেড.তিনি উৎপাদন জন্য পরিচিত হয় ধারাবাহিকে মত তারক মেহতা কা উল্টা চশমা, সাব খেলো সাব জিত!, ওয়াহ! ওয়াহ! ক্যায়া বাত হ্যা!, ক্রীস্নাবেন খাকরাওয়ালা, কারণেই পেয়ার মেইন টুইস্ট (টিভি সিরিজ), মেরি বিবি বিস্ময়কর ইয়ে দুনিয়া হ্যায় রঙ্গীন এবং হাম সাব এক হ্যা. আসিত কুমার মোদি এবং তার দল তারক মেহতা কা উল্টা চশমা মধ্যে ছিল প্রথম নয় নাগরিকদের ভারত কর্তৃক মনোনীত করা হবে ভারতীয় প্রধানমন্ত্রী নরেন্দ্র মোদির প্রচার করার জন্য তার ক্লিন ইন্ডিয়া ক্যাম্পেইন.
মোদি সম্পন্ন, তার স্কুল থেকে সরদার স্বাধীনতা সংগ্রামী স্কুল, মুম্বাই ১৯৮২ সালে. তিনি গবেষণা জন্য একটি ব্যাচেলার' ডিগ্রী কমার্স থেকে শ্রী চিনাই কলেজ অফ কমার্স ও অর্থনীতি মুম্বাই ১৯৮৩থেকে ১৯৮৯.
মোদি থিয়েটারে একজন অভিনেতা হিসেবে নিজের ক্যারিয়ার শুরু করলেও পরে টেকনিশিয়ান এবং সহকারী পরিচালক হিসেবেও দায়িত্ব পালন করেন।
, সাব টিভিতে) প্রচারিত হিন্দি কমেডি তারক মেহতা কা উল্টা চশমা উপর ভিত্তি করে, গুজরাটি রসিক তারক মেহতা'এর সাপ্তাহিক কলাম "দুনিয়া নে ওন্ধা চাশমা" প্রকাশিত বাংলা পত্রিকা "চিত্রলেখা". তিনি পরিবর্তিত শো এর গল্প জন্য একটি অধুনাতন শ্রোতা. শো জন্য চলমান হয়েছে ৭ বছর এবং সম্পন্ন ১৯৯০ পর্ব হিসেবে ২৮শে মার্চ, ২০১৬.
নিউ টাউন, কলকাতা
নিউটাউন হল কলকাতার পূর্বে দিকের শহরতলিতে অবস্থিত একটি পরিকল্পিত নগর। এই নগরটি রাজারহাট ও ভাঙর গ্রাম নিয়ে গড়ে উঠেছে। এই শহরে তথ্যপ্রযুক্তি শিল্প গড়ে উঠেছে। এটি দেশে দ্রুত বর্ধনশীল প্রধান শহরগুলির মধ্য একটি। এখানে আবাসন ও নির্মাণ শিল্পেরও প্রসার ঘটেছে। বর্তমানে শহরটি স্মার্ট সিটি মিশন-এর আওতায় এসেছে।
শহরটি ২২.৬৩১ উত্তর ও ৮৮.৪৫৪ পূর্বে অবস্থিত।এই শহরটি সমুদ্র সমতল থেকে ৯ মিটার উচ্চতায় অবস্থিত।শহরটির মোট ক্ষেত্রফর ২৮ বর্গ কিলোমিটার।
পশ্চিমবঙ্গ রাজ্য কারিগরি ও বৃত্তিমূলক শিক্ষা এবং দক্ষতা উন্নয়ন পর্ষদ এর দপ্তর এখানে অবস্থিত।
নজরুলতীর্থ হল একটি সাংস্কৃতিক ও শিক্ষা কেন্দ্র।
প্রকৃতি তীর্থ একটি শহুরে পার্ক এবং ভারতের বৃহত্তম পার্ক।
আকুয়াটিকা শহরের ৭৫,০০০ বর্গ ফুটের একটি জলবৈশ্বিক উদ্যান। পূর্ব ভারতের এটি বৃহত্তম জল চিত্তবিনোদক উদ্যান।
নিউটাউন এর পরিবহন ব্যবস্থা খুবই উন্নত।এই শহরের মধ্য দিয়ে চলেগেছে ৬ লেনের এরিয়াল রোড বা প্রধান সড়ক ।এই সড়ক এর থেকে বহু শাখা সড়ক নিউটাউনের বিভিন্ন প্রান্তে পৌঁচ্ছে গেছে।এই এলাকার সঙ্গে কলকাতা এসি ও নন এসি বাস পরিবহন দ্বারা যুক্ত রয়েছে।নিউটাউন থেকে নেতাজি সুভাষচন্দ্র বসু আন্তর্জাতিক বিমানবন্দর  মাত্র ১০ কিলোমিটার দূরে অবস্থিত।বিমান বন্দরের সঙ্গে এসি বাস পরিবহন রয়েছে শহরটি থেকে।এই শহরের সবচেয়ে কাছের রেল স্টেশন হল বিধাননগর রোড রেলওয়ে স্টেশন।
বর্তমানে এই শহরের মেট্রো রেল নির্মাণ চলছে।এই শহরের বিশ্ব বাংলা সরণি বা এরিয়াল রোড ধরে কলকাতা মেট্রো-এর নিউগড়িয়া-দমদম বিমানবন্দর মেট্রো প্রকল্পের নির্মাণ চলছে।এই মেট্রো প্রকল্প সম্পর্ন হলে নিউটাউন থেকে সহজেই বিমানবন্দর ও সেক্টর ফাইভ ও দক্ষিণ কলকাতা এর গড়িয়া অঞ্চলে যাতায়াত করা যাবে।
আউড়িয়া ইউনিয়ন
আউড়িয়া ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯২৯ খ্রিঃ স্থাপিত হয়।
আউড়িয়া ইউনিয়নটি জেলা সদর থেকে ৪.০০ কিঃ মিঃ পূর্বে, নাকসী বাজারে অবস্থিত। আউড়িয়া ইউনিয়নের উত্তরে চন্ডিবরপুর ইউনিয়ন, পূর্বে লোহাগড়া উপজেলার কাশিপুর ইউনিয়ন, দক্ষিণে ভদ্রবিলা ও বাঁশগ্রাম ইউনিয়ন এবং পশ্চিমে নড়াইল পৌরসভা। এই ইউনিয়নটির আয়তন ২০.০৩ বর্গ কিঃমিঃ।
আউড়িয়া ইউনিয়ন ছাব্বিশটি গ্রামের সমান্বয় গঠিত; এগুলো হলোঃ আউড়িয়া, বোড়াবাদুড়ীয়া, চিলগাছার ঘুনাথপুর, চৌগাছা, বাজেয়াপ্ত, ডৌয়াতলা, দত্তপাড়া, ঘোষপুর, খলিশাখালী, কমলাপুর, নাকসী, লস্করপুর, মূলদাইড়কুহোডাঙ্গা, মূলদাইড়, পশ্চিমবালিয়াডাঙ্গা, রামচন্দ্রপুর, শড়াতলা, সিমাখালী, বামনসিমাখালী, পূর্বসিমাখালী, পশ্চিমসিমাখালী, তালতলা, উত্তরবালিয়াডাঙ্গা, উত্তরবুড়িখালী, উত্তরপংকবিলা, দক্ষিনপংকবিলা।
আউড়িয়া ইউনিয়নে মোট শিক্ষার হারঃ ৮০%।
আউড়িয়া ইউনিয়নে রয়েছেঃ
শিবা (কার্টুন)
শিবা' () ভারতের নিকিলোডিয়ান চ্যানেলের একটি জনপ্রিয় অনুষ্ঠান। শিবা এমন একজন দুঃসাহসী, বুদ্ধিমান বালকের নাম যে সরকারের পক্ষ হয়ে সমাজ বিরোধীদের বিরুদ্ধে যুদ্ধ করে। এই কার্টুনটি বাংলাদেশ এবং ভারতের বালকদের খুবই আকর্ষণ করে এবং এটি এখানে খুবই জনপ্রিয়।
শিবা তার দাদা-দাদীর সাথে ভিডাস নামক শহরে বাস করে। সে একজন বাচ্চা নায়ক। সে অনেক গুন্ডাদের সম্মুক্ষীন হয় যারা এই শহরের ব্যক্তি এবং শহরকে ক্ষতি করতর চায়। শিবা প্রকৃতিক শক্তিতে বলিয়ান একজন বালক। সে তার আশ্বার্য সাইকেল নিয়ে শত্রুদের সাথে মোকাবেলা করে। শত্রুদের পরাজিত করার পর লাড্ডু সিং তাদের গ্রেফতার করে। তারপর শিবা ভারত সরকারের কাছ থেকে তার কৃতকর্মের পুরষ্কার পায়।
মাইজপাড়া ইউনিয়ন
মাইজপাড়া ইউনিয়ন বাংলাদেশের নড়াইল সদর উপজেলার একটি ইউনিয়ন।
মাইজপাড়া ইউনিয়ন জেলা সদর থেকে ১০ কিঃ মিঃ উত্তর পশ্চিমে অবস্থিত। মাইজপাড়া ইউনিয়নের উত্তরে মাগুরা জেলার শালিখা উপজেলার গঙ্গারামপুর ইউনিয়ন ও নড়াইলের হবখালি ইউনিয়ন, পূর্বে হবখালি ও শাহাবাদ ইউনিয়ন, দক্ষিনে তুলারামপুর ইউনিয়ন এবং পশ্চিমে যশোর জেলার বাঘারপাড়া উপজেলার ধলগ্রাম ইউনিয়ন অবস্থিত। এর আয়তন ১৮ বর্গ কিঃমিঃ।
গ্রামগুলো হলোঃ ধাড়িয়াঘাটা, মাগুরা, কালুখালী, কাঠালবাড়িয়া, লোকনাথপুর, দৌলতপুর, মাইজপাড়া, পোড়াডাঙ্গা, তালেশ্বর, দূর্গাপুর, হোসেনপুর, রামপুর, উড়ানী, চারিখাদা, বলরামপুর, আদমপুর, বোড়ামারা, কোদলা, তারাশী, রামেশ্বরপুর, ডহর তারাশী, কল্যানখালী, সলুয়া, পারবলরামপুর, আতোষপাড়া।
মাইজপাড়া ইউনিয়নে রয়েছেঃ
সাক্ষী মালিক
সাক্ষী মালিক (জন্ম: ৩ সেপ্টেম্বর ১৯৯২) হলেন একজন ভারতীয় মহিলা কুস্তিগীর। তিনি সাধারণত মহিলাদের ৫৮ কেজি ফ্রিস্টাইল শ্রেণীতে প্রতিদ্বন্দ্বিতা করে থাকেন। ২০১৬ গ্রীষ্মকালীন অলিম্পিকে তিনি মেয়েদের কুস্তির ৫৮ কেজি বিভাগে ব্রোঞ্জ পদক জয় করেন, তিনি প্রথম ভারতীয় নারী হিসেবে অলিম্পিকের কুস্তিতে পদক জয় করেন।
মালির এর আগে গ্লাসগোতে অনুষ্ঠিত ২০১৪ কমনওয়েলথ গেমসে রৌপ্য এবং দোহায় ২০১৫ এশিয়ান রেসলিং চ্যাম্পিয়নশিপে ব্রোঞ্জ পদক জিতেন। এছাড়াও তিনি ২০১৪ ওয়ার্ল্ড রেসলিং চ্যাম্পিয়নশিপে মহিলাদের ফ্রিস্টাইল ৬০ কেজি শ্রেণীতে ভারতের প্রতিনিধিত্ব করেছিলেন।
আন্তর্জাতিক অঙ্গনে একজন পেশাদার কুস্তিগির হিসেবে মালিকের প্রথম সাফল্য এসেছিল জুনিয়র বিশ্ব চ্যাম্পিয়নশিপে ২০১০ সালে যেখানে তিনি ৫৮ কেজি ফ্রিস্টাইল ইভেন্টে ব্রোঞ্জ পদক জেতেন। ২০১৪ সালে ডেভ শুলজ আন্তর্জাতিক টুর্নামেন্টে, তিনি ৬০ কেজি ওজন শ্রেণীতে স্বর্ণ পদক জিতেছিলেন।
সাক্ষী কমনওয়েলথ গেমস, স্কটল্যান্ডের গ্লাসগো ক্যাম্পেইনে তার প্রথম ম্যাচ কোয়ার্টার ফাইনালে ক্যামেরুনের এডিগ নাগোনো আয়িই সাথে লড়েন এবং ৪-০ ব্যবধানে সহজেই পরাজিত করেন। সেমিফাইনালে, সাক্ষী কানাডার ব্রাক্সটন রেই স্টোন এর মুখোমুখি হন, যাদের লড়াই ভালই জমে উঠে কিন্তু সাক্ষী শিগ্রই ৩-১ ব্যবধানে জয়ী হয়ে কমনওয়েলথ গেমসে পদক নিশ্চিত করেন। ফাইনালে তার নাইজেরিয়ার আমিনাত আদিনিয়ি সাথে মোকাবিলা হয়, যাতে সাক্ষী ৪ - ০ ব্যবধানে পরাজিত হন এবং রৌপ্য পদক জয়ের সৌভাগ্য লাভ করেন।
উবেকিস্তানের তাসখন্দে অনুষ্ঠিত ওয়ার্ল্ড রেসলিং চ্যাম্পিয়নশিপে অংশগ্রহণ করেন। ১০ সেপ্টেম্বর ২০১৪ তারিখে ১৬ জনের পর্বে তিনি সেনেগালের আন্তা পামবেউর মুখোমুখি হন এবং ৪-১ ব্যবধানে জয়ী হন। কিন্তু পরের রাউন্ডে তিনি শীঘ্রই ফিনল্যান্ডের প্রেত্রা মেরিট ওলির নিকট ১ - ৩ ব্যবধানে পরাজয় বরন করেন। তবে সেদিন তার ফলাফলই সেরা ছিল, যখন অন্য তিনজন কুস্তিগীর শুরুতেই পরাজিত হয়ে বিদায় নিয়েছিলেন।
৯ মে ২০১৫ সালে কাতারের দোহায় শুরু হওয়া মাসব্যাপী সিনিয়র এশিয়ান চ্যাম্পিয়নশিপে ৬০ কেজি শ্রেণীতে পাঁচটি রাউন্ডে প্রতিদ্বন্দ্বিতা করেন। তারমধ্যে দুটিতে পরাজয় ও তিনটিতে জয়লাভ করে তিনি ব্রোঞ্জ পদক জিতে নেন। প্রথম রাউন্ডে সাক্ষী চীনের লিও জিওজুনের মুখোমুখি হন এবং ৪ - ৫ ব্যবধানে পরাজিত করেন। দ্বিতীয় রাউন্ডে তিনি মঙ্গোলিয়ার তুনগালাগকে ১৩-০ ব্যবধানে পরাজিত করেন। তৃতীয় রাউন্ডে তিনি জাপানের উশিমি কায়ামার নিকট শোচনীয়ভাবে পরাজিত হন। চতুর্থ রাউন্ডে সাক্ষী কাজাখস্তানের আয়ালীম কাসিমোভাকে পরাজিত করে ব্রোঞ্জ পদক জিততে সক্ষম হন।
মালিক মে ২০১৬তে অলিম্পিকের বিশ্ব অলিম্পিক বাছাইপর্বে ৫৮কেজির ওজন শ্রেণীতে সেমিফাইনালে চীনের ঝাং লানকে পরাজিত করে ২০১৬ রিও অলিম্পিকে যোগ্যতা অর্জন করেন, তিনি ৩২ দফা কুস্তিতে সুইডেনের জোহান্না মাট্টসনের বিরুদ্ধে এবং মোল্দাভিয়ার, মারিয়ানা ছেরদিভারার বিরুদ্ধে ১৬ দফার কুস্তিতে জেতেন।. কোয়ার্টার ফাইনালে রাশিয়ার সম্ভাব্য ফাইনালিস্ট ভ্যালেরিয়া কোবলোভার কাছে পরাজিত হবার পর, তিনি রিপিচেজ দফায় উন্নীত হন, যেখানে তিনি তার প্রথম দফার কুস্তিতে মঙ্গোলিয়ার পুরেভদোরজিন অর্খোনকে পরাজিত করেন। তিনি এক পর্যায়ে ০-৫ এ পিছিয়ে থেকেও রিপিচেজ দফায়, এশিয়ান চ্যাম্পিয়ন কিরগিজস্তানের আইসুলু টাইনিবেকোভাকে উপর ৮-৫ এ পরাজিত করে ব্রোঞ্জ পদক লাভ করেন এবং ভারতের মহিলা কুস্তিগীরের মধ্যে প্রথম অলিম্পিক পদক লাভের সম্মান অর্জন করেন।
ডাইভিং
ডাইভিং হচ্ছে শক্ত কোন অবস্থান কিংবা স্প্রিংবোর্ড থেকে জলে লাফানো বা পতনের উদ্দেশ্যে ব্যবহৃত এক ধরণের ক্রীড়া। মূলতঃ শারীরিকভাবে কসরৎ দেখানোর উদ্দেশ্যে ডাইভিং করা হয়। এ ক্রীড়াটি আন্তর্জাতিকভাবে স্বীকৃত যা অলিম্পিক গেমসের অংশবিশেষ। এছাড়াও অবসরে বিনোদনমূলক কর্মকাণ্ডে অবকাঠামোবিহীন ও প্রতিযোগিতাবিহীন অবস্থায়ও ডাইভিং করা হয়ে থাকে।
অলিম্পিকের ক্রীড়ায় ডাইভিংও অন্যতম দর্শক সমাগমে পূর্ণ থাকে। জিমন্যাস্ট ও নৃত্যশিল্পীদের চারিত্রিক বৈশিষ্ট্যের সাথে এ ক্রীড়ায় অংশগ্রহণকারী প্রতিযোগীদের আচরণের বেশ মিল রয়েছে। তন্মধ্যে, শক্তিমত্তা, নমনীয়তা, বিচক্ষণতা ও বায়ু ব্যবহারে সচেতনতা অন্যতম।
সুপ্রাচীনকাল থেকে বিশ্বে অবসরগ্রহণকালীন ডাইভিং ক্রীড়া হিসেবে বেশ জনপ্রিয়তা অর্জন করে। ১৮৮০-এর দশকে প্রথমবারের মতো আধুনিক ডাইভিং প্রতিযোগিতা ইংল্যান্ডে অনুষ্ঠিত হয়েছিল। এ ক্রীড়ার সঠিক উৎপত্তিকাল অজানা রয়ে গেছে। ১৯০৪ সালে রাল্ফ টমাসের লিখিত 'সুইমিং' পুস্তকে বর্ণিত আছে যে, কমপক্ষে ১৮৬৫ সালে ডুব দেয়ার ইংরেজ প্রতিবেদন উল্লেখিত রয়েছে। ১৮৭৭ সালের ব্রিটিশ রুরাল স্পোর্টসের সংস্করণে জন হেনরি ওয়ালশ উল্লেখ করেছিলেন যে, মি. ইয়ং ১৮৭০ সালে ৫৬ ফুট নীচে ডুব দিয়েছিলেন। এতে আরও উল্লখে করা ছিল যে, এ ঘটনার ২৫ বছর পূর্বে ড্রেক নামীয় এক সাঁতারু ৫৩ ফুট গভীরে যেতে সক্ষমতা প্রদর্শন করেছিলেন।
১৮৮৩ সালে গ্রেট ব্রিটেন সুইমিং অ্যাসোসিয়েশনের (বর্তমানে - ইংলিশ অ্যামেচার সুইমিং অ্যাসোসিয়েশন) উদ্যোগে প্রথমবারের মতো প্লাঞ্জিং চ্যাম্পিয়নশিপের প্রবর্তন করে। ঐ প্রতিযোগিতাটি ১৯৩৭ সাল পর্যন্ত অনিয়মিতভাবে অনুষ্ঠিত হতো।
সুয়েডীয় প্রচলিত ধারায় ফ্যান্সি ডাইভিংকে অটো হ্যাগবর্গ এবং সি এফ মরিৎজি ক্রীড়া হিসেবে জনসমক্ষে তুলে ধরেন। তাঁরা হাইগেট পন্ডের ১০ মিটার ডাইভিং বোর্ড থেকে লাফানোর কৌশল প্রদর্শন করেন। এরফলে ১৯০১ সালে অ্যামেচার ডাইভিং অ্যাসোসিয়েশন প্রতিষ্ঠায় প্রভূতঃ সহায়তা করেন যা বিশ্বের প্রথম ডাইভিং সংগঠন ছিল। পরবর্তীকালে এ সংস্থাটি অ্যামেচার সুইমিং অ্যাসোসিয়েশনের সাথে একীভূত হয়। ১৯০৩ সালে চ্যাম্পিয়নশিপে ফেন্সি ডাইভিংয়ের আনুষ্ঠানিকভাবে অন্তর্ভূক্তি ঘটে।
কলকাতা ট্রাম
কলকাতা ট্রাম হলো ভারতের কলকাতা শহরের একটি গুরুত্বপূর্ণ পরিবহন ব্যবস্থা। এটি দেশের প্রথম ও একমাত্র পরিষেবা প্রদানকারি ট্রাম। এটি এশিয়ার প্রথম বৈদ্যুতিক ট্রাম পরিবহন ব্যবস্থা। এই ট্রাম পরিসেবা প্রথম চালু হয় ১৮৭৩ সালে। প্রথমে ঘোড়ার সাহায্যে ট্রাম চালানো হত; পরে ১৯০২ সালে বিদ্যুতের ব্যবহার হয়।
১৮৭৩ সালে প্রথম আর্মেনিয়া ঘাট থেকে শিয়ালদহ পর্যন্ত ভারতীয় উপমহাদেশের প্রথম ট্রাম চালু হয়। এই যাত্রা পথের দৈর্ঘ্য ছিল ৩.৯ কিলোমিটার (২.৪ মাইল)। কিন্তু যাত্রীর অভাবে এই পরিষেবা বন্ধ হয়ে যায়। এরপর ক্যালকাটা ট্রামওয়েজ কোম্পানি নামে একটি লন্ডন ভিত্তিক কোম্পানি কলকাতায় ট্রাম পরিষেবা শুরু করে। প্রথম দিকে ঘোড়া টানা ট্রাম ব্যবহার করা হত। এই সময় ট্রাম কোম্পানিটির হাতে ১৭৭টি ট্রাম ও ১০০০ টি ঘোড়া ছিল। পরে স্টিম ইঞ্জিন ব্যবহৃত হত ট্রাম চালানোর জন্য। এই সময় ট্রাম কোম্পানির ১৯ মাইল ট্রাম লাইন ছিল। ১৯০০ সালের শুরুতে ১৪৩৫ এমএম (৪ ফুট ৮.৫ ইঞ্চি) স্ট্যান্ডার্ড গেজের ট্রাম লাইন চালু হয়। ১৯০২ সালে ট্রাম পরিষেবার বৈদ্যুতীকরন শুরু হয়; যেটি ছিল এশিয়ার প্রথম বৈদ্যুতিক ট্রাম পরিষেবা। স্বাধীনতার কিছু পরে পশ্চিমবঙ্গ সরকার কলকাতা ট্রাম কোম্পানিকে অধিগ্রহন করে। বর্তমানে এটি ভারতের একমাত্র ট্রাম পরিসেবা।
কলকাতা ট্রাম-এর ৭টি ট্রাম ডিপো রয়েছে; এগুলো হলোঃ বেলগাছিয়া, রাজাবাজার, পার্ক স্ট্রীট, গড়িয়াহাট, টালিগঞ্জ, কালিঘাট ও খিদিরপুর। আর, টার্মিনাল রয়েছে ৯টি; এগুলো হলোঃ শ্যামবাজার, গালিফ স্ট্রীট, বিধাননগর, বালিগঞ্জ, এসপ্লানেড, বিবাদি বাগ ও হাওড়া ব্রীজ।
জলছত্র বাজার
জলছত্র বাজার হচ্ছে বাংলাদেশের মধুপুর উপজেলার আড়ংখোলা ইউনিয়নের একটি বাজার। এটি টাঙ্গাইল শহর থেকে ৫৬ কিলোমিটার উত্তর-পূর্বে এবং ময়মনসিংহ থেকে ৪৪ কিলোমিটার দক্ষিণ পশ্চিমে মধুপুর জঙ্গলের অতি সন্নিকটে অবস্থিত।
কলা এবং আনারস বিক্রির জন্য জলছত্র বিখ্যাত। এটাই অত্র অঞ্চলের সব থেকে বড় আনারস বাজার। মধুপুর অঞ্চলের ভূমি কলা এবং আনারসের চাষের জন্য খুবই উর্বর। বাংলাদেশে মোট উৎপাদিত আনারসের ৮০% জন্মে মধুপুর উপজেলায়। এই সকল আনারস এবং কলা প্রথমে জলছত্র বাজারে আনা হয়, এখান থেকেই সারা বাংলাদেশে চালান পাঠানো হয়।
হুয়ায়েই
হুয়ায়েই টেকনোলোজিস কো. লি. (; ) হচ্ছে একটি চিনা বহুজাতিক নেটওয়ার্কিং এবং টেলিকমিউনিকেশন উপকরন প্রস্তুতকারী ও সেবা প্রদানকারী কোম্পানি যার সদরদপ্তর গুয়াংডং-এর শেনঝেন-এ অবস্থিত। ২০১২ সালে এরিকসনকে টপকে এটি বিশ্বের সব থেকে বড় টেলিকমিউনিকেশন উপকরণ নির্মাতার স্থান দখল করে নেয়।
১৯৮৭ সালে পিপলস লিবারেশন আর্মি সাবেক ইঞ্জিনিয়ার রেন ঝেংফেই হুয়ায়েই প্রতিষ্ঠা করেন। শুরুর দিকে হুয়ায়েই শুধু ফোন সুইচ প্রস্তুত করতো, কিন্তু ব্যবসা বাড়ার সাথে সাথে টেলিকমিউনিকেশন নেটওয়ার্ক তৈরী, অপারেশনাল এবং কনসাল্টিং সেবা প্রদান এবং চীনের ভেতর এবং বাইরে সামগ্রী সরবরাহ শুরু করে । ২০১৫ সালের সেপ্টেম্বর পর্যন্ত হুয়ায়েই ১৭০,০০০ জনবল কাজ করে যাদের মধ্য প্রায় ৭৬,০০০ জন রিসার্চ এবং ডেভলপমেন্ট বিভাগে কাজ করে।
চিন, যুক্তরাষ্ট্র, কানাডা, যুক্তরাজ্য, পাকিস্তান, ফ্রান্স, বেলজিয়াম, জার্মানি, কলাম্বিয়া, সুইডেন, আয়ারল্যান্ড, ভারত, রাশিয়া এবং তুরস্কে, হুয়ায়েই-এর ২১ টি R&D প্রতিষ্ঠান আছে এবং ২০১৪ সালে এরা গবেষণার জন্য ৬.৪ বিলিয়ন ইউএস ডলার বরাদ্দ করে।
"হুয়ায়েই" শব্দটি কোম্পানির চিনা নাম থেকে সরাসরি অনুবাদ করা হয়েছে। "হুয়া" শব্দের অর্থ ফুল; তাই হুয়ায়েই কোম্পানীর লোগোতে ফুলের ছবি থাকে। "ওয়েই" শব্দের অর্থ কাজ বা অর্জন। চিনা ভাষায় কোম্পানীর নামের উচ্চারণ 'ওয়াহ-ওয়েই'; অপরদিকে মান্দারিন ভাষায় উচ্চারণ 'হুয়ায়েই'।
১৯৮৭ সালে প্রাক্তন চীনা সামরিক কর্মকর্তা রেন হাত ধরে এর গোড়াপত্তন হয়।
চাঁদের উৎপত্তি ও পরিবর্ধন
চাঁদের উৎপত্তি ও পরিবর্ধন বলতে পৃথিবীর একমাত্র প্রাকৃতিক উপগ্রহ চাঁদের গঠন সম্পর্কিত বিভিন্ন ব্যাখ্যাকে বুঝানো হয়। এই সম্পর্কিত তত্ত্বের মধ্যে সবচেয়ে গ্রহণযোগ্যটি হল জায়ান্ট-ইম্প্যাক্ট তত্ত্ব। এটি নিয়ে এখনও ব্যাপক গবেষণা চলছে এবং একাধিক ভিন্ন অভিমত রয়েছে। অন্যান্য প্রস্তাবিত তত্ত্বের মধ্যে রয়েছে ফিশন, গঠন একত্রীক্করণ (ঘনীভবন তত্ত্ব), গ্রহাণু তত্ত্ব এবং মহাকাশীয় সংঘর্ষ তত্ত্ব।
আদর্শ দৈত্যাকার সংঘর্ষ তত্ত্বমতে মঙ্গল গ্রহের সমান আকৃতির থিইয়া পৃথিবীর সাথে সংঘর্ষের ফলে পৃথিবীকে ঘিরে একটি ডেবরিস বলয়ে তৈরি হয়। যা পরবর্তীতে চাঁদ সৃষ্টিতে ভূমিকা রাখে। চাঁদের অক্সিজেন আইসোটপিক অনুপাত মূলতঃ পৃথিবীর মতই। কিন্তু থিইয়া যদি ভিন্ন কোন গ্রহ বা প্রোটোপ্লানেট হত, তবে অবশ্যই এর আইসোটপিক অনুপাত পৃথিবীর চেয়ে ভিন্ন হত।
কিছু তত্ত্বে বলা হয় ৪.৬ বিলিয়ন বছর পূর্বে, সৌরজগতের গঠনের শুরুর দিকে, পৃথিবী পাথর এবং লাভায় পূর্ণ ছিল এবং পৃথিবীর কোন বড় আকারের চাঁদ ছিল না। মঙ্গল গ্রহাকৃতির আদিম প্রোটোপ্লানেট থিইয়া পৃথিবীর সাথে সংঘর্ষিত হলে পৃথিবী থেকে একটি অংশ বিচ্যুত হয়ে ছিটকে পড়ে। মহাশূন্যে ছিটকে পড়া অংশ হারিয়ে গেলেও এরই মাঝে কিছু অংশ আবার পৃথিবীর কক্ষপথে একীভূত হয়ে চাঁদ গঠন করে।
এই তত্ত্ব অনুসারে, চাঁদের উদ্ভব পৃথিবীর বর্তমান আকারের সাথে অন্তত ৯০% সামঞ্জস্য পূর্ণ কোন বস্তুর সাথে সংঘর্ষ হলেই সম্ভব।বেশিরভাগ সময়ই সাংঘর্ষিক বস্তুটিকে থিইয়া বলা হয়। গ্রীক পুরাণে উল্লেখিত চাঁদের দেবী সেলেন এর মা থিইয়া থেকে এরূপ নামকরণ করা হয়েছে। 
কিন্তু আধুনিক কম্পিউটার ব্যবহার করে দেখা গিয়েছে, এই সংঘর্ষের ফলে যে শক্তি উৎপন্ন হতে পারে তার পরিমান অত্যন্ত বেশি। এরূপ বিশাল সংঘর্ষে ট্রিলিয়ন টনেরও বেশি বস্তু বাষ্পীভূত এবং গলে যাওয়ার কথা। এমনকি এতে পৃথিবীর কোন কোন অংশের তাপমাত্রা ১০,০০০°C (১৮০০০ °F) এর মত হয়েছিল।
এই তত্ত্বমতে চাঁদ পৃথিবী কর্তৃক অধিগ্রহিত হয়েছিল। ১৯৮০-এর আগ অব্দি এই ধারণা বেশ জনপ্রিয় ছিল। চাঁদের আকৃতি, কক্ষপথ এবং জোয়ার-ভাটা সংক্রান্ত ইস্যু এই ধারণাকে সমর্থন করে।
অধিগ্রহন তত্ত্বের মূল সমস্যা হল, পৃথিবীর সাথে এরূপ ঘটনা সাধারনত বিস্ফোরণ কিংবা কক্ষপথের বিচ্যুতি ঘটায়। তাই ধারণা করা হয়, আদিম পৃথিবীতে একটি বিশাল বায়ুমন্ডল থাকতে পারে যা সঙ্ঘর্ষকে ধীর গতিতে ঘটতে সাহায্য করে। এই তত্ত্বমতে বৃহস্পতি এবংশনির অনিয়ত উপগ্রহীয় কক্ষপথের কারণও ব্যাখ্যা করা যেতে পারে। তবে দুই জায়গার প্রয়োজনীয় অভিন্ন  অক্সিজেন আইসোটপের অনুপাতের কারণ বিশ্লেষণ করতে এই তত্ত্ব ব্যবহার সুবিধাজনক নয়।
বিখ্যাত জীববিজ্ঞানী চার্লস ডারউইনের পুত্র জর্জ ডারউইন সপ্তদশ শতকের দিকে সর্বপ্রথম ফিশন তত্ত্বের সূচনা করেন। এই তত্ত্ব অনুসারে ক্রম ঘূর্ণায়মান পৃথিবী থেকে একটি অংশ ছিটকে গিয়ে চন্দ্রের সূচনা করে। অস্ট্রিয়ান ভূতত্ত্ববিদ অটো এমফারার ১৯২৫ সালে মহাদেশীয় প্রবাহের দরুণ চন্দ্রের সৃষ্টি বলে প্রস্তাবনা দেন।
পরিবৃদ্ধির তত্ত্বানুসারে পৃথিবী এবং চন্দ্র সৌরজগতের আদিম পরিবৃদ্ধি চাকতিতে একই সাথে গঠিত হয়েছে। কিন্তু এই তত্ত্ব পৃথিবী এবং চাঁদের মধ্যবর্তী কৌণিক ভরবেগের ব্যাখ্যা দিতে পারে না। পৃথিবীর তুলনায় চাঁদের লৌহ অংশ অপেক্ষাকৃত কম (পৃথিবীর ব্যাসার্ধের প্রায় ৫০ শতাংশ কিন্তু চাঁদের ব্যাসার্ধের মাত্র ২৫%)  কেন তার উত্তরও এই তত্ত্ব দিতে অক্ষম।
২০১১ সালে একটি তত্ত্বে বলা হয় ৪.৫ বিলিয়ন বছর পূর্বে দ্বিতীয় একটি চন্দ্রের অস্তিত্ব ছিল। পরবর্তীতে যার সাথে বর্তমান চন্দ্রের একটি সংঘর্ষ হয় এবং এই সংঘর্ষ বর্তমান চন্দ্রের গঠন তরান্বিত করে।
অপর একটি সম্ভাব্য তত্ত্বে বলা হয় পৃথিবীর চাঁদ শুক্র গ্রহ থেকে এসেছে।
নিকিলোডিয়ান ইন্ডিয়া
নিকিলোডিয়ান ইন্ডিয়া (সংক্ষেপে নিক ইন্ডিয়া নামে পরিচিত) হলো একটি ভারতীয় টিভি চ্যানেল যেটি ভারত এবং তার পার্শ্ববর্তী দেশসমূহে সম্প্রচার করা হয়। এর সদর দপ্তর ভারতের মুম্বাই শহরে; তবে এর মূল অফিস আমেরিকায় অবস্থিত এবং এটি ভাইকম ১৮ এর মালিকানাধীন। নিকিলোডিয়ান চারটি ভাষায় সম্প্ররচার করা হয়; এগুলো হলোঃ হিন্দি, ইংরেজী, তামিল ও তেলেগু।
নিকিলোডিয়ান ইন্ডিয়া চ্যানেলটিতে শিশুদের জন্য অনুষ্ঠান সম্প্রচার করা হয়। নিকিলোডিয়ান খুবই জনপ্রিয় অনুষ্ঠান সম্প্রচার করে; তার মধ্যে মটু পাতলু এবং নিনজা হাতুরি অন্যতম। সম্প্রচার হিসাবে ডোরা দি এক্সপ্লোরা যেটা প্রাক-নিকিলোডিয়ানে সম্প্রচার করা হতো। আরো দশটি অনুষ্ঠান টেন নিক ইন্ডিয়াতে সম্প্রচার করা হয়।
২০১১ সালের ডিসম্ববের ৫ তারিখে ভাইকম ১৮ কর্তৃক নিকিলোডিয়ান এইডি+ মহাআকাশে প্রেরণ করা হয়।
নিকিলোডিয়ান যে সমস্ত কার্টুন সম্প্রচার করে তার মধ্যে মটু পাতলু, নিনজা হাতুরি অন্যতম। শিক্ষামুলক অনুষ্ঠান ডোরা দি এক্সপ্লোরা-ও নিকিলোডিয়ানে সম্প্রচার করা হয়। তবে এতে নিকিলোডিয়ান যুক্তরাষ্ট্রের অনেক কার্টুন সম্প্রচার করা হয় না।
ভাইকম ১৮ একটি নতুন সফটওয়্যার আবিষ্কার করেছেন যার নাম ভুত।
দীপিকা কুমারী
দীপিকা কুমারী (জন্ম: ১৩ জুন ১৯৯৪) হলেন একজন ভারতীয় মহিলা তীরন্দাজ, যিনি সাধারণত ব্যক্তিগত ও দলগত উভয় বিভাগে প্রতিদ্বন্দ্বিতা করে থাকেন। তিনি বর্তমানে বিশ্ব র্যাঙ্কিংয়ে ৫ম স্থানে রয়েছেন এবং তিনি প্রাক্তন ১ নম্বর র্যাঙ্কিংধারী তীরন্দাজ। ২০১০ কমনওয়েলথ গেমসে তিনি মহিলাদের ব্যক্তিগত ইভেন্টে স্বর্ণপদক জিতেছিলেন। এছাড়া তিনি দোলা ব্যানার্জি ও বোম্বায়লা দেবীকে সাথে নিয়ে মহিলাদের দলগত ইভেন্টেও স্বর্ণপদক জিতেছিলেন।
দীপিকা ২০১২ গ্রীষ্মকালীন অলিম্পিকের জন্য যোগ্যতা অর্জন করেন এবং সেখানে মহিলাদের ব্যক্তিগত ও দলগত ইভেন্টে প্রতিদ্বন্দ্বিতা করেন; প্রতিযোগিতা শেষে তিনি ৮ম স্থান অর্জন করেছিলেন।
তিনি ২০১২ সালে ভারতের দ্বিতীয় সর্বোচ্চ ক্রীড়া পুরস্কার অর্জুন পুরস্কারের জন্য নির্বাচিত হন, যা পরবর্তীতে রাষ্ট্রপতি প্রণব মুখার্জির হাতে গ্রহন করেন। এছাড়া ২০১৪ সালের ফেব্রুয়ারি মাসে দীপিকা এফআইসিপিআই কর্তৃক বর্ষসেরা ক্রীড়াব্যক্তিত্ব'এর সম্মানে ভুষিত হন। ২০১৬ সালে তিনি ভারতের সর্বোচ্চ বেসামরিক পুরস্কার পদ্মশ্রী পুরস্কার অর্জন করেন।
দীপিকা কুমারী রাচির ১৫ কিলোমিটার দুরে রাতু চাটি গ্রামে জন্মগ্রহণ করেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।
দীপিকা দ্বিতীয় ভারতীয় হিসাবে মেক্সিকোর মেরিডায়ে অনুষ্ঠিত ২০০৬ আর্চারি বিশ্বকাপের জুনিয়র কম্পাউন্ড প্রতিযোগিতা জিতেন।
তিনি ২০০৯ সালে যুক্তরাষ্ট্রের অনুষ্ঠিত ১১তম যুব বিশ্ব আর্চারি চ্যাম্পিয়নশিপে স্বর্ণ পদক জিতেন, যখন তার বয়স হয়েছিল ১৫বছর। এছাড়া তিনি দোলা ব্যানার্জি ও বেম্বায়লা দেবীকে সাথে করে একই প্রতিযোগিতার দলগত ইভেন্টেও স্বর্ণ জিতেছিলেন।
তড়িৎ বিশ্লেষণ
রসায়ন বিদ্যায় যখন কোন তড়িৎ-বিশ্লেষ্য পদার্থের দ্রাবকে দ্রবীভূত কিংবা বিগলিত অবস্থার মধ্য দিয়ে তড়িৎ প্রবাহ চালনা করা হয় তখন ঐ তড়িৎ-বিশ্লেষ্য পদার্থের রাসায়নিক বিয়োজন ঘটে নতুন রাসায়নিক ধর্মবিশিষ্ট পদার্থ উৎপন্ন হয়, এই পদ্ধতিকে তড়িৎবিশ্লেষণ (ইংরেজিঃ Electrolysis) বলে। তড়িৎবিশ্লেষণ পদ্ধতি খনিজ পদার্থ থেকে বিভিন্ন ধাতু উৎপাদনে ব্যবহার করা হয়ে থাকে। তড়িৎবিশ্লেষণে তড়িৎশক্তি রাসায়নিক শক্তিতে রূপান্তরিত হয়।তড়িৎ বিশ্লেষণ পদ্ধতিতে কোন আয়নিক পদার্থের (তড়িৎ-বিশ্লেষ্য) দ্রবণ বা তার গলিত অবস্থার মধ্য দিয়ে সমক্ষ তড়িৎ প্রবাহ (Direct Current) পাঠালে তড়িৎদ্বারে রাসায়নিক বিক্রিয়া হয় এবং ঐ পদার্থের বিয়োজন হয়ে নতুন ধর্মের পদার্থ উৎপন্ন হয়। তড়িৎ-বিশ্লেষণের জন্যে প্রয়োজনীয় হলঃ
(১) তড়িৎ-বিশ্লেষ্য পদার্থ, (২) সমক্ষ তড়িৎ প্রবাহের উৎস এবং (৩) দুইটি তড়িৎদ্বার
উদাহরণ স্বরূপ, ব্রাইনের তড়িৎবিশ্লেষণে সোডিয়াম হাইড্রোক্সাইড উৎপাদনের জন্য সোডিয়াম ক্লোরাইডের জলীয় দ্রবনকে তড়িৎ বিশ্লেষণ করা হয়। ব্রাইনের সম্পৃক্ত দ্রবণকে একটি প্রকোষ্ঠে প্রেরণ করা হয় যেখানে ক্লোরাইড আয়ন অ্যানোডে জারিত হয়, ইলেকট্রন হারিয়ে ক্লোরিন গ্যাস তৈরী করেঃ
ক্যাথোডে জল থেকে উৎপন্ন ধনাত্বক হাইড্রোজেন আয়ন হাইড্রোজেন গ্যাস এবং হাইড্রোক্সাইড আয়ন উৎপন্ন করেঃ
মেমব্রেন সেলের মেমব্রেনটি আয়ন ভেদী এজন্য একে আয়ন-এক্সচেঞ্জ মেমব্রেন বলে। এই মেমব্রেন সোডিয়াম আয়নকে (Na) অপরপার্শ্বে যেতে দেয় যেখানে হাইড্রোক্সাইড আয়নের সাথে বিক্রিয়া করে কস্টিক সোডা (NaOH) প্রস্তুত করে। ব্রাইনের তড়িৎবিশ্লেষণের সামগ্রিক বিক্রিয়াটি নিম্নরূপঃ
মাইকেল ফ্যারাডে ১৮৩২ সালে তার পরীক্ষা দ্বারা এই সিদ্ধান্তে উপনীত হন যে, গলিত বা দ্রবীভূত কোন তড়িৎ-বিশ্লেষ্য পদার্থের মধ্যে তড়িৎ প্রবাহ করলে ঐ পদার্থের বিয়োজনের ফলে তড়িৎদ্বারে জমাকৃত বা দ্রবীভূত পদার্থের ভর প্রবাহিত বিদ্যুৎ আধান বা বিদ্যুৎ শক্তির পরিমানের সঙ্গে সমানুপাতিক।
অর্থাৎ, formula_1
অথবা,
formula_2
যেখানে, e হল তড়িৎ রাসায়নিক তুল্যাংক এবং ইহা তড়িৎ-বিশ্লেষ্য পদার্থের ওপর নির্ভরশীল।
গলিত বা দ্রবীভূত বিভিন্ন তড়িৎ বিশ্লেষ্যের মধ্য দিয়ে একই পরিমান তড়িৎ প্রবাহ বা একই পরিমান বিদ্যুৎ আধান সমান সময়ের জন্যে প্রবাহিত করলে তবে তড়িৎ দ্বারে জমাকৃত বা দ্রবীভূত পদার্থের ভর ওই পদার্থ সমূহের তড়িৎ রাসায়নিক তুল্যাংকের সমানুপাতিক হবে।
ফ্যারাডের তড়িৎ বিশ্লেষণের সূত্রাবলী কেবল মাত্র তড়িৎ বিশ্লেষ্য পদার্থের ওপর প্রযোজ্য। তড়িৎ বিশ্লেষ্য পদার্থের ভৌত অবস্থা গলিত বা দ্রবীভূত হওয়া আবশ্যিক। এই সূত্রগুলির ওপর চাপ, তাপমাত্রা এবং দ্রাবক এবং দ্রবনের ঘনত্ব কোন প্রভাব ফেলে না।
ফ্যারাডের সূত্রাবলী ইলেকট্রনীয় পরিবাহীর (যেমন, ধাতু) ওপর প্রযোজ্য নয়। একসঙ্গে একাধিক তড়িৎ বিশ্লেষ্য পদার্থের উপস্থিতির ফলে একাধিক বিক্রিয়া সংঘটিত হলে গণনায় ত্রূটি দেখা দিতে পারে।
তড়িৎ বিশ্লেষণ মূলত ধাতু নিষ্কাশনে ব্যবহার হয়। অ্যালুমিনিয়াম, লিথিয়াম, সোডিয়াম, পটাশিয়াম, ক্যালসিয়াম, ম্যাগনেসিয়াম এবং কপার এই পদ্ধতিতে নিষ্কাশন করা হয়। বিভিন্ন রাসায়নিক যৌগ যেমন, সোডিয়াম হাইড্রোক্সাইড, সোডিয়াম ক্লোরেট, পটাশিয়াম ক্লোরেট, ট্রাই ফ্লুরো অ্যাসেটিক এসিড তড়িৎ বিশ্লেষণ পদ্ধতিতে উৎপাদন করা হয়। এছাড়াও ক্লোরিন এবং হাইড্রোজেন গ্যাস উৎপাদনে তড়িৎ বিশ্লেষণ পদ্ধতি ব্যবহার করা হয়।
এক ধাতুর ওপর আরেক ধাতুর প্রলেপ দেওয়ার জন্য তড়িৎ বিশ্লেষণ পদ্ধতি ব্যবহার করা হয়।
চরিত্রহীন (চলচ্চিত্র)
চরিত্রহীন ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন বেবী ইসলাম। জনপ্রিয় কথাসাহিত্যিক শরৎচন্দ্র চট্টোপাধ্যায় রচিত "চরিত্রহীন" উপন্যাস অবলম্বনে নির্মিত এই চলচ্চিত্রে অভিনয় করেছেন মীনা কুমারী, ফরহাদ, প্রবীর মিত্রসহ আরও অনেকে। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে।ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির।
কি যে করি
কি যে করি ১৯৭৬ সালে মুক্তিপ্রাপ্ত একটি বাংলাদেশী বাংলা ভাষার নাট্য চলচ্চিত্র। এটি পরিচালনা করেছেন জহিরুল হক। ছায়াছবিটির কাহিনী, চিত্রনাট্য ও সংলাপ লিখেছেন পরিচালক জহিরুল হক নিজেই। এতে প্রধান চরিত্রে অভিনয় করেছেন রাজ্জাক, ববিতা, দারাশিকো, জুবায়ের আলম, সুলতানা প্রমুখ। চলচ্চিত্রটিতে অভিনয় করে রাজ্জাক ২য় জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন।
বড়লোকের একমাত্র নাতনী শাহানা চৌধুরী। দাদুর উইল অনুযায়ী মৃত্যুর পর সব বিষয়-সম্পত্তির মালিক হবে সে আর তার হবু স্বামী। তাই সে ছল করে এক ফাঁসির আসামীকে বিয়ে করে যাতে তার মৃত্যুর পর সব সম্পত্তি তার দখলে আসে। কিন্তু ভাগ্যক্রমে সেই ফাঁসির আসামী বাদশাহ মুক্তি পায়। এখন সে স্বামীর দাবী নিয়ে আসে শাহানার কাছে।ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন ও মোহাম্মদ আলী সিদ্দিকী।
হারুন অর রশিদ
অধ্যাপক ড. হারুন অর রশিদ (জন্ম: ২৭ অক্টোবর ১৯৫৪) জাতীয় বিশ্ববিদ্যালয়ের বর্তমান উপাচার্য। ২০১৩ সালের ৬ মার্চ বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ড. হারুন অর রশিদকে জাতীয় বিশ্ববিদ্যালয়ের উপাচার্য হিসেবে নিয়োগ দেন। জাতীয় বিশ্ববিদ্যালয়ের উপাচার্য হিসেবে নিযুক্ত হওয়ার আগে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে সিলেকশান গ্রেডের একজন অধ্যাপক হিসেবে নিযুক্ত ছিলেন।
হারুন-অর-রশিদের জন্ম পিরোজপুর জেলার কাউখালী উপজেলার আইরন গ্রামে। তিনি ঢাকা বিশ্ববিদ্যালয় থেকে তার বি.এ. (অনার্স) এবং মাষ্টার্স ডিগ্রি লাভ করেন। তিনি লন্ডন বিশ্ববিদ্যালয় থেকে তার পিএইচডি ডিগ্রী অর্জন করেন. তিনি উপসালা বিশ্ববিদ্যালয়, সুইডেন থেকে পিস এবং কনফ্লিক্ট উপর গবেষণার একটি কোর্স সম্পন্ন করেছেন।
তিনি রাষ্ট্রবিজ্ঞান বিভাগে, চট্টগ্রাম বিশ্ববিদ্যালয়ে প্রভাষক হিসেবে তার ক্যারিয়ার শুরু করেন ১৯৭৯ সালে। তিনি ১৯৮৪ সালে সহকারী অধ্যাপক হন। তিনি সহকারী অধ্যাপক হিসেবে ১৯৮৫ সালে ঢাকা বিশ্ববিদ্যালয়ে ফিরে আসেন। তিনি যথাক্রমে ১৯৯০ এবং ১৯৯৫ সালে সহযোগী অধ্যাপক এবং অধ্যাপক হন। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে তিনি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করেন।
তার কর্মকালের মধ্যে রয়েছেঃ
দুর্গাপুর ব্যারেজ
দুর্গাাপুর ব্যারেজ হল ভারতের পশ্চিমবঙ্গ রাজ্যের একটি দুর্গাপুর শহরের কাছে দামোদর নদ এর উপর নির্মিত একটি বাঁধ। এই ব্যারেজটি পরিচালনা করে দামোদর ভ্যালি কর্পোরেশন। এই ব্যরেজএর দ্বারা দামোদর নদ ও তার উপনদী গুলির বন্যা নিয়ন্ত্রন করা সম্ভব হয়েছে। এই ব্যারেজ থেকে কৃষি জমিতে জল সেচের জন্য সেচ খাল খনন করা হয়েছে যার দ্বারা বর্ধমান জেলা ও বাঁকুড়া জেলার কৃষি জমিতে জল সেচ করা হয়।
কালিদাস সম্মান
কালিদাস সম্মান () ভারতের মধ্যপ্রদেশ রাজ্য সরকার কর্তৃক শিল্পকলা বিষয়ের জন্য প্রদত্ত একটি সম্মানসূচক পুরস্কার। পুরস্কারটির নামকরণ করা হয়েছে প্রাচীন ভারতীয় কবি ও লেখক কালিদাসের নামানুসারে। ১৯৮০ সালে কালিদাস সম্মান প্রথম প্রদান করা হয়। প্রাথমিকভাবে শাস্ত্রীয় সঙ্গীত, শাস্ত্রীয় নৃত্য, নাটক এবং প্লাস্টিক শিল্পকলা বিষয়ে প্রতিবছর এই সম্মানটি প্রদান করা হয়ে থাকে। ১৯৮৬ ও ১৯৮৭ সালে দুবছরই পুরস্কারটি উপরিউক্ত বিষয়গুলিতে প্রদান করা হয়েছিল। পুরস্কারটি পূর্বোল্লিখিত চারটি শ্রেণীতে অসামান্য অবদানের জন্য প্রদান করা হয়।
বর্তমানে পুরস্কার হিসেবে প্রতিটি পুরস্কার প্রাপককে ২,০০,০০০ ভারতীয় টাকার সমান অর্থমূল্য প্রদান করা হয়। বিজয়ী মনোনয়নের জন্য মধ্যপ্রদেশ সরকার কর্তৃক পাঁচ সদস্যযুক্ত একটি সমিতি গঠন করা হয়, যাদের সবাই সঙ্গীতত নাটক আকাদেমির কর্মকর্তা এবং বিশিষ্ট শিল্পী অথবা শিল্প সমালোচক।
নিচের তালিকায় কালিদাস সম্মান প্রাপকদের তালিকা উপস্থাপন করা হলঃ
দি রেইন
দি রেইন ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে।
খান বাহাদুর নিজাম উদ্দীন অঢেল সম্পত্তির মালিক হওয়া সত্ত্বেও কোন সন্তান না থাকার কারনে অসুখী। তার স্ত্রী প্রতিবারই মৃত সন্তান জন্ম দেয়। একদিন তিনি স্বপ্নে একজন সাধু পুরুষের দৈববাণী শুনতে পান। তিনি তাকে রাজিয়া নামে একজন ধার্মিক মহিলার কথা বলেন যার প্রার্থনায় তার সন্তান জন্মাবে। খান বাহাদুর রাজিয়াকে খুঁজে বের করেন। তার প্রার্থনায় খান বাহাদুরের একটি ছেলে সন্তান জন্ম নেয়। খান বাহাদুর রাজিয়াকে তার বোন হিসেবে গ্রহণ করেন এবং রাজিয়া ও তার স্বামীকে তার সম্পত্তির একটি অংশ দেন। তার সন্তান ফিরোজ বড় হতে থাকে। কিন্তু ভাস্কর্য তৈরিতে তার আগ্রহ দেখে খান বাহাদুর দুশ্চিন্তাগ্রস্ত হন এবং এ থেকে ভুলে থাকার জন্য তিনি তার সম্পত্তি দেখাশুনা করার জন্য তাকে এক পাহাড়ি এলাকায় পাঠান। সেখানে তার দেখা হয় রানীর সাথে যা তাদের দুজনের জীবনেই দুঃখ বয়ে আনে।ছায়াছবিটির সঙ্গীত পরিচালনা করেছেন আনোয়ার পারভেজ। বাংলা ভাষার গীত রচনা করেছেন গাজী মাজহারুল আনোয়ার ও উর্দু ভাষার গীত রচনা করেছেন যাকাউর রহমান। গানে কণ্ঠ দিয়েছেন মাহমুদ্দুন্নবী, রুনা লায়লা, ও আবিদা সুলতানা।
২য় জাতীয় চলচ্চিত্র পুরস্কারঃ
তিলপাড়া ব্যারেজ
তিলপাড়া ব্যারেজ ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়। এছাড়া ব্যারেজের তলে নদীগর্ভ জলস্রোতের ঘর্ষণকে কাজে লাগিয়ে এখানে জলবিদ্যুৎও তৈরি করা হয়ে থাকে।
মাটির মায়া
মাটির মায়া ১৯৭৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তাহের চৌধুরী। প্রধান চরিত্রে অভিনয় করেছেন ফারুক, রোজিনা, আলমগীর, সুচরিতা প্রমুখ। চলচ্চিত্রটি ২য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।ছায়াছবিটির সঙ্গীত পরিচালনা করেছেন আনোয়ার পারভেজ। গীত রচনা করেছেন সৈয়দ শামসুল হক। গানে কণ্ঠ দিয়েছেন সাবিনা ইয়াসমিন।
২য় জাতীয় চলচ্চিত্র পুরস্কারঃ